**דושפולור** (טובאנית: дошпулуур, [dɔʃpuˈluːr], רוסית: [dəʃpʊluːr]) הוא סוג של לאוטה, כלי מיתר, כלי פריטה, שמקורו ברפובליקה הטובאנית. הוא בעל צוואר ארוך, על פי רוב עשוי מעץ אורן או לגש. לוח האצבעות לא שריגים כלל, מה שגורם לו לדמות או להזכיר את הנגוני והגוימברי מצפון אפריקה. ברוב הכלים, את קצה הצוואר מעל תיבת היתדות, מקשט גילוף עץ בדמות ראש סוס. הכלי משמש בעיקר ככלי ליווי לביצועי יחיד של שירת גרון.

עיצוב ומבנה
-----------

את הדושפולור ניתן למצוא במספר גרסאות: באופן מסורתי יש לכלי שני מיתרים בלבד, אך קיימות גרסאות עם שלושה ואפילו ארבעה מיתרים. המיתרים מחוברים לתחתית ארגז התהודה על ידי קרס או וו עשוי עץ, מעל לגשר עץ רופף, המונח בין המיתרים וחזית תיבת התהודה, ואל מפתחות הכוונון תיבת הכוונון.

בגרסה הנפוצה תיבת תהודה עשויה כולה עץ בצורת טרפז. גרסה נוספת, עשויה עם באותו מבנה גוף טרפזי, אבל תיבת התהודה כולה מכוסה בעור עזים או נחש וללא קישוטים כלל. קיימת גם גרסה בעלת תיבת תהודה עגולה בדומה לבנג'ו. גם בגרסה זו תיבת התהודה מכוסה בעור עזים משני צידיה.

מרת דמדין תכנן ויצר גם דושפולור כפול צוואר, במיוחד עבור אנסמבל אלאש לביצוע השיר Oitulaash' 'Xeveri. כול אחת משתי מערכת המיתרים בכלי זה, מכוונת למפתח אחר, כך שהנגן יכול לעבור ביניהן במהירות, בהתאם למִתְוֶה השיר אותו הוא מלווה.

דושפולור שיוצר בידי דאמדין מאראט

כיוונן
------

על הדושפולור מנגנים בפריטה או מריטת המיתרים (צביטה בין אצבע לאגודל תוך משיכה במאונך לפני תיבת התהודה) באמצעות אגודל ואצבע או מפרט.

למרות יתדות הכוונון הארוכות, שאף הן עשוית מעץ ומעטרות את תיבת הכוונון, את הדושפולור מכוונים באמצעות מכווני גיטרה חדישים. את שני המיתרים נהוג לכוון במרווח של חמישית מושלמת זה מזה. כאשר קיים גם מיתר שלישי, הוא מכוון לשמינית ויוצר בכך בדרך כלל את האוקטבה. לפעמים מכוונים את שני המיתרים בהפרש רביעית מושלמת.

בגרסת הדושפולור בעל ארבעה מיתרים, המיתר הנוסף מכפיל את החמישית אבל באוקטבה אחת נמוכה יותר.

גלריה
-----

* סייאן באפה, חבר בהרכב "הואון-הור-טו" מטובה, מנגן על דושפולור מכוסה עור נחשסייאן באפה, חבר בהרכב "הואון-הור-טו" מטובה, מנגן על דושפולור מכוסה עור נחש
* אנסמבל אלאש, להקת מוזיקה טובאנית: (משמאל לימין) איאן שיריז'יק, בדי-דורז'ו אונדר, איאן-אול סם. בוסטון, מסצ'וסט, ארצות הברית. 5 בנובמבר 2013.אנסמבל אלאש, להקת מוזיקה טובאנית: (משמאל לימין) איאן שיריז'יק, בדי-דורז'ו אונדר, איאן-אול סם. בוסטון, מסצ'וסט, ארצות הברית. 5 בנובמבר 2013.
* להקה מנגנת בדושפולור בבוסטון ארצות הברית במאי 2007להקה מנגנת בדושפולור בבוסטון ארצות הברית במאי 2007
* צ'ירגילצ'ין מופיע בפסטיבל העממי של וויניפג בפארק בירדס היל, מניטובה, קנדה. במרכז, איגור קשקנדי אוחז בדושפולור עשוי עץ עם מכווני גיטרהצ'ירגילצ'ין מופיע בפסטיבל העממי של וויניפג בפארק בירדס היל, מניטובה, קנדה. במרכז, איגור קשקנדי אוחז בדושפולור עשוי עץ עם מכווני גיטרה

כלי מיתר טובאניים נוספים
------------------------

* צ'אנזי
* איגיל
* בייזנצ'י
* טופשור

קישורים חיצוניים
----------------

ויקישיתוף מדיה וקבצים בנושא **דושפולור** בוויקישיתוף

הערות שוליים
------------

1. ↑  Tuning Machines | stewmac.com, www.stewmac.com
2. ↑  *Sygyt-tekniikka doshpuluur-säestyksellä*, נבדק ב-2021-04-22
3. ↑  [www.tyvawiki.org Doshpuluur - TyvaWiki], www.tyvawiki.org
4. ↑  מרת דמדין אומן-יוצר כלי נגינה טובאנים, באתר www.alashensemble.com
5. ↑  Alash Ensemble - Doshpuluur, www.alashensemble.com
6. ↑  *Alash - Oitulaash Xeveri (beginning of song)*, נבדק ב-2021-04-28
7. ↑  Alash Ensemble - Traditional Tuvan throat singing and music with some non-traditional influences. www.alashensemble.com
8. ↑  TUVAN FOLK INSTRUMENTS, THE SPIRIT OF TUVAN NOMADS, ‏2014-03-23 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 5f9bb15a-738f-48bb-8676-55e62547726f

 |